PROBLEM:

Anna Hansen vil ikke være sammen med de andre beboerne fordi hun er redd det skal lukte urin av henne.

SPESIELL DEL:

For sykepleieren er det viktig å få kunnskap om pasientens vaner, og hvilken plass og betydning personlig hygiene har, og har hatt for vedkommende(Kristoffersen 2005). Vi vet at fru Hansen alltid har vært opptatt av å være velstellt. Hun steller seg selv på badet med god tilrettelegging, men trenger spesielt hjelp til rygg, nedentil og fotvask. Hun har litt urinlekasje, og bruker truseinnlegg. Nå sier hun at hun er redd det skal lukte urin av henne, og fru Hansen sitter for det meste på rommet sitt og leser. Det at hun holder seg for seg selv på rommet, er et valg fru Hansen tar, og som både pleiepersonale og pårørende bør respektere. Samtidig vet vi at hun er inne i en opptreningsfase og derfor ikke bør bli sittende i ro hele dagen. Dessuten har fru Hansen selv forklart grunnen til at hun holder seg på rommet, nemlig frykten for at det skal lukte urin av henne. Dette er et problem som har sin kjerne i hygiene. En pasientundersøkelse viser at det å føle seg ren og velstellt når en er innlagt på sykehus, har stor betydning for pasienten(Ugland 1998). Det betyr noe for selvfølelsen som igjen kan påvirke ens tanker om hvordan andre betrakter og verdsetter en. Det er nærliggende å tro at fru Hansen er redd for de andre beboernes reaksjon på eventuell lukt, for måten hun da vil bli vurdert på, og at det  i den forbindelse er sikrest å forbli på rommet.
KORTSIKTIGE MÅL:

Anna Hansen føler seg velstellt og er sosial med de andre beboerne.

LANGSIKTIGE MÅL:

Anna Hansen mestrer det meste av sin personlige hygiene selv og føler seg vel.
TILTAK:

Snakke med pasienten og kartlegge behov for hjelp

Tilby frisør og fotpleie

Bytte truseinnlegg ved hvert toalettbesøk

Bruke parfyme, viss hun er vant til det

Oppmuntre, og gjerne skryte litt av henne, men viktig at det ikke er påtatt

Oppfordre henne til å være med på felles måltid og aktiviteter

Tilby dusj 

Passe på tørr hud, og smøre med fet krem

Passe på at pasienten har rene klær

Finne aktiviteter utenfor rommet som kan være av interesse. F.eks andakt
Bruke humor, dersom dette er passende

Være serviceinnstillt

EVALUERING:

Det har tatt litt tid, men Anna Hansen er nå mye mer sosial enn tidligere. Fremdeles liker hun å ha litt tid for seg selv, men deltar nå stort sett på alle felles måltid, har begynt å se nyhetssendingene på TV og deltar på andakt når det er. Hun trenger fremdeles hjelp i stellet, men er blitt litt mer bevegelig og har funnet seg et par venner blant de andre beboerne.
